Diari Oficial de la Generalitat Valenciana


Sumari del DOGV 4288, del 09-07-2002 (2002/7446)

ORDE de 28 de juny de 2002, de la Conselleria d'Economia, Hisenda i Ocupació, per la qual s'incrementa el crèdit màxim establit per a la via 4 de programació en l'Orde de 4 de març de 2002, de la Conselleria d'Economia, Hisenda i Ocupació, per la qual es publiquen els crèdits màxims que han de finançar el Programa de Formació Professional Ocupacional per a l'exercici 2002.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4288

Data del DOGV
:   09-07-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/7446


Data del document
:   28-06-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * formació professional
    * ajuda pública
    * suport econòmic
    * lluita contra l'atur
    * ajuda a l'ocupació

ORDE de 28 de juny de 2002, de la Conselleria d'Economia, Hisenda i Ocupació, per la qual s'incrementa el crèdit màxim establit per a la via 4 de programació en l'Orde de 4 de març de 2002, de la Conselleria d'Economia, Hisenda i Ocupació, per la qual es publiquen els crèdits màxims que han de finançar el Programa de Formació Professional Ocupacional per a l'exercici 2002. [2002/7446]
  
L'Orde de 4 de març de 2002 (DOGV 4.214, de 21 de març), de la Conselleria d'Economia, Hisenda i Ocupació, per la qual es publicava la línia pressupostària i es determinaven els crèdits màxims que havien de finançar el Programa de Formació Professional Ocupacional per a l'exercici 2002, d'acord amb l'Orde de 21 de desembre de 2001, de la Conselleria d'Economia, Hisenda i Ocupació (Diari Oficial de la Generalitat Valenciana núm. 4.160, de 3 de gener de 2002), que preveu la via 4 de programació per a la impartició d'accions formatives mitjançant entitats que aporten recursos per a desenvolupar la programació a centres de titularitat de la Generalitat Valenciana per blocs temàtics, en l'article 13 de la citada norma.
  
Valorades les peticions formulades per les entitats col·laboradores en el citat Programa, i constatada l'existència de crèdit disponible en la línia T0218000 del programa 322.20, «Formació Professional Ocupacional», de Llei 10/2001, de 27 de desembre, de Pressupostos de la Generalitat Valenciana per a l'exercici de 2002, es fa necessari incrementar el crèdit inicialment assignat al programa a fi de poder atendre completament totes les sol·licituds d'accions formatives que han sigut valorades positivament de conformitat amb la normativa aplicable.
  
Per tot allò que s'ha exposat, i en ús de les facultats que em conferix la Llei 5/1983, de 30 de desembre, de Govern Valencià, i d'acord amb el que establix l'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991,
  
ORDENE
  
Únic
  
Incrementar la dotació pressupostària assignada en l'Orde de 4 de març de 2002 (Diari Oficial de la Generalitat Valenciana 4.214), en l'article 1.4, que serà finançada per la Conselleria d'Economia, Hisenda i Ocupació, fins una quantia màxima de 4.376.617 euros (quatre milions tres-cents setanta-sis mil sis-cents dèsset euros,) la qual cosa suposa un increment de 769.065 euros (set-cents seixanta-nou mil seixanta-cinc euros) sobre la dotació anterior, a càrrec de la línia de subvenció T0218000, del programa 322.20, «Formació Professional Ocupacional», de la Llei 10/2001, de 27 de desembre, de Pressupostos de la Generalitat Valenciana per a l'exercici 2002.
  
DISPOSICIÓ FINAL
  
Esta orde entrarà en vigor el sendemà de la publicació en el Diari Oficial de la Generalitat Valenciana.
  
València, 28 de juny de 2002
  
El conseller d'Economia, Hisenda i Ocupació,